
  
    
      
    
  


	KAS TURI,

	TAM

	BUS DUOTA,

	O IŠ NETURINČIO

	BUS ATIMTA

	NET IR TAI,

	KĄ TURI

	 

	 

	 

	 

	 

	DAGAS HEWARDAS-MILLSAS

	 

	 

	Parchment House

	





Jei nenurodyta kitaip, visos Šventojo Rašto citatos yra iš Karaliaus Jokūbo biblijos.

	 

	 

	Autorių teisės © 2017 m. Dagas Hewardas-Millsas

	 

	 

	Pirmą kartą išleido „Parchment House“ 2012 m.

	


	   

	Sužinokite daugiau apie Dagą Hewardą-Millsą

	„Healing Jesus Crusade“

	Rašykite adresu evangelist@daghewardmills.org

	Svetainė: www.daghewardmills.org

	Facebook: Dag Heward-Mills

	Twitter: @EvangelistDag

	 

	 

	 

	ISBN: 978-1-64135-666-4

	 

	 

	 

	Visos teisės saugomos tarptautinių autoriaus teisių įstatymų. 

	Norint naudoti ar atkurti bet kurią knygos dalį, išskyrus trumpas citatas kritikų recenzijose ar straipsniuose, būtina gauti rašytinį leidėjo sutikimą.

	





1 skyrius



	
„Tas, kas turi“ ir „tas, kas neturi“



	Ar tai tiesa?

	Kas turi, tam bus duota, o iš neturinčio bus atimta net ir tai, ką turi.

	Evangelija pagal Morkų, 4:25

	
T



	ai tiesa, nors šis Šventojo Rašto teiginys ir keistas. Šis Šventojo Rašto teiginys skelbia neteisingumą! Kodėl tie, kas turi pinigų, turi jų gauti daugiau? Kodėl tie, kas turi mažai, praras net ir tai, ką turi? Kodėl realiame gyvenime tie, kurie turi, gaus dar daugiau? Kodėl viskas yra atvirkščiai nei tikimės?

	Nors atrodo, kad šis Šventojo Rašto teiginys skelbia neteisingumą, jis yra tiesa dėl dviejų priežasčių. Tai yra tiesa todėl, kad tai pasakė Jėzus. Dangus ir žemė praeis, bet mano žodžiai nepraeis (Evangelija pagal Matą, 24:35). Jėzaus žodžiai yra galingiausi žodžiai, kokie kada nors buvo pasakyti.

	Antra priežastis, kodėl šis Šventojo Rašto teiginys yra tiesa, yra ta, kad tai mes matome visur aplink save. Visi nori daugiau, bet ne visi tai gauna. Tad kas iš tiesų gauna daugiau? 

	Mes visi tikimės, kad tie, kurie turi mažai, turėtų gauti daugiau. Norime, kad kiekvienas turėtų bent elementarių dalykų. Tačiau gyvenimas ir istorija rodo, kad „tas, kas turi“, visko gauna daugiau. Apsidairykite ir pamatysite, kad mažai turintieji praranda net tai, ką turi! Visi galime suprasti, kad šie Jėzaus pasakyti žodžiai yra tiesa. 

	Ši knyga yra apie šį keistą Šventojo Rašto teiginį. Suprasite, kad šis keistas Šventojo Rašto teiginys galioja tiek fiziniams, tiek dvasiniams dalykams. Panagrinėkime, ką reiškia „tas, kas turi“. 

	„Tas, kas turi“ fizinių dalykų

	1.      „Tas, kas turi“ pinigų, namų ir automobilių, turės daugiau pinigų, namų ir automobilių. 

	Turtingi žmones („tie, kas turi“) lobsta ir atrodo, kad jiems nieko netrūksta, tuomet kai vargšai kasdien tampa vis neturtingesni. 

	Afrika – skurdžiausias pasaulio žemynas – yra vienintelė pasaulio dalis, kuriame skurdas nuosekliai didėjo per pastaruosius trisdešimt metų. Amerika ir Europa, kurios jau ir taip turtingos, tapo dar turtingesnės ir padidino savo aukso, pinigų ir turto rezervus. Iš kitos pusės, Afrikoje, kuriai reikia daugiau infrastruktūros, per civilinius karus ir genčių konfliktus buvo sugriauta net ir ta menka infrastruktūrą, kuri joje buvo. 

	Savaime suprantama, kad žmogus, kuris pasistatė namą, labiau tikėtina, pasistatys daugiau namų. Ir mažiau tikėtina, kad namo nepasistatęs žmogus pasistatys namą ateityje. Žmogus, kuris neturi namo, labiau tikėtina, praras ir savo dabartinį būstą. Ir labiau tikėtina, kad į gatvę namo šeimininkas išmes tą, kuris neturi pasistatęs namo. 

	Žmonės, kurie turi automobilį, labiau tikėtina, ateityje turės daugiau automobilių. Ir labiau tikėtina, kad automobilio neturintys ir autobusais bei taksi važinėjantys vargšai ir ateityje važinės autobusais bei taksi.

	2.      „Tas, kas turi“ darbą, sulauks daugiau darbo pasiūlymų.

	Labiau tikėtina, kad daugiau darbų gaus darbą jau turintis žmogus. Jei viešbutyje „Golden Tulip“ dirbate vyriausiuoju virėju, tikėtina, kad sulauksite pasiūlymo dirbti viešbutyje „Sheraton“. Deja, mažiau tikėtina, kad pasiūlymo dirbti viešbutyje „Sheraton“ sulauks vietinėje virėjų mokykloje virėjų kursą išėjęs asmuo. Labiau tikėtina, kad kitą darbą gaus „tas, kas turi“ darbą. Labiau tikėtina, kad į asmenį, kuris dirba banko iždininku, kreipsis kitas bankas ir pasiūlys tokį patį arba net geresnį darbą. Gaila, bet mažiau tikėtina, kad bankas kreiptųsi į ką tik universitetą baigusį žmogų. Jis turės intensyviai ieškotis darbo ir jam daug kartų bus atsakyta. 

	3.      „Tas, kas turi“ vaiką, turės daugiau vaikų.

	Žmonės, kurie lengvai susilaukia vaikų, susilauks ir dar vieno vaiko. Įprasta matyti, kad moterys, kurios jau yra motinos, tampa nelaimingos, kai pastoja. Jos jau turi daug vaikų. O tos, kurios neturi vaikų, trokšta turėti bent vieną vaiką. Tai liūdnas paradoksas, tačiau tokia yra gyvenimo tikrovė. 

	4.      „Tas, kas turi“ politinę galią, turės jos daugiau.

	Labiau tikėtina, kad daugiau politinės dalis įgys politinės galios jau turinčios šeimos. Galite paklausti: „Kodėl Bušų šeimoje yra du Amerikos prezidentai?“ „Kodėl Kenedžių šeimoje yra du prezidentai?“ 

	Galbūt norite, kad kitose šeimose taip pat būtų garsių politikų ir prezidentų. Tačiau labiau tikėtina, kad prezidentais taps žmonės iš jau ir taip garsių šeimų. 

	5.      „Tas, kas turi“ išsilavinimą, įgys daugiau išsilavinimo.

	Labiau tikėtina, kad teisininkais ir gydytojais taps žmonės, kurie gimė teisininkų ir gydytojų šeimose. Nelabai tikėtina, kad teisininkais, gydytojais ir mokslininkais taps žmonės, gimę beraščių ir kaimiečių šeimose. 

	Kaip matome, aptariamas Šventojo Rašto teiginys yra tiesa. Jei šeimoje yra išsilavinusių žmonių, toje šeimoje bus dar daugiau išsilavinusių žmonių. Jei šeimoje nėra išsilavinusių žmonių, jos bendras išsilavinimas net mažės.

	6.      „Tas, kas turi“ aukštas pareigas užimančių draugų, turės dar daugiau tokių draugų.

	Tikėtina, kad svarbių žmonių pažįstantis žmogus ilgainiui susipažins su dar daugiau svarbių žmonių. Ir mažiau tikėtina, kad su svarbiu žmogumi susipažins kaimietis ar vargšas beraštis, kuris nepažįsta inžinierių, gydytojų ar teisininkų. Tiesą sakant, tikėtina, kad jis net praras draugų, nes dėl jo skurdo žmonės praras susidomėjimą juo. 

	7.      Tas, kuris yra garsus, taps dar garsesnis. 

	Tikėtina, kad garsus žmogus taps dar garsesniu, jei ir toliau darys tai, ką daro. Ir mažai tikėtina, kad kaime gyvenantis nežinomas žmogus per ateinančius metus taps garsus. 

	„Tas, kas turi“ dvasinių dalykų

	1.      „Tas, kas turi“ žinių apie Dievą, labiau tikėtina, įgys daugiau šių žinių. Tikėtina, kad jis žinių ir dievobaimingumo turės daugiau. Patepti žmonės, tikėtina, taps dar labiau pateptais per ateinančius metus.

	2.      Tikėtina, kad per ateinančius metus daugiau sielų išgelbės jau daug sielų išgelbėjęs evangelistas. Tikėtina, kad jis rengs dar didesnius kryžiaus žygius, kai tuo metu evangelisto, kuris surenka nedaug pasekėjų, kryžiaus žygiuose, tikėtina, dalyvaus vis mažiau žmonių. Mažai tikėtina, kad per visą savo krikščionišką gyvenimą tik vieną sielą išgelbėjęs jaunuolis per šiuos metus išgelbės daugiau sielų. 

	3.      Didelę bažnyčią turintis pastorius, tikėtina, per ateinančius metus turės dar didesnę bažnyčią. Labiau tikėtina, kad didesnę bažnyčią turės jau ir taip didelę bažnyčią turintis pastorius. Ir labiau tikėtina, kad maža bažnyčia taps dar mažesne. Labiau tikėtina, kad narių praras ir užsidarys maža bažnyčia, o ne didelė.

	 

	 

	4.      Pateptas Dievo tarnas taps labiau apdovanotu ir pateptu. Atrodo, kad jis daugiau pasiekia ir daugiau nuveikia Viešpačiui. Neapdovanoti žmonės, atrodo, tampa dar mažiau patrauklūs. Jie tampa dar labiau nepatepti.

	5.      Bažnyčių pastatų turintys pastoriai pastatys dar daugiau pastatų. Tiems, kurie neturi namų savo bendruomenei, gresia pavojus būti išmestiems iš nuomojamų patalpų. Mažesnių bažnyčių nariai perbėga į didesnes bažnyčias ir mažos bendruomenės tampa dar mažesnėmis. 

	6.      Daug pajamų turinčios bažnyčios, labiau tikėtina, turės dar daugiau pajamų per ateinančius metus. Mažai pajamų turinčios bažnyčios, tikėtina, praras narių ir jų pajamos sumažės per ateinančius metus.

	7.      Evangelijos pastoriai, kurie išugdė daug naujų vadovų, tikėtina, išugdys dar daugiau. Žmonės, kurie nėra išugdę, vadovų, mažiau tikėtina, kad apskritai turės įpėdinį. 

	Kodėl taip yra?

	Kodėl Jėzaus teiginys „kas turi, tam bus duota daugiau“ yra visiška tiesa? 

	Kodėl „tas, kas turi“, turės daugiau

	Tie, kurie „turi“, daro tam tikrus veiksmus, kurie leidžia jiems įgyti tai, ką turi. Dažniausiai tie, kas „turi“ toliau taiko tuos pačius gausos didinimo principus. 

	Kodėl „tas, kas neturi“ praras net tai, ką turi

	Todėl atimkite iš jo talentą ir atiduokite tam, kuris turi dešimt talentų.

	Evangelija pagal Matą, 25:28

	Tie, kurie turi mažai, netaiko tam tikrų principų arba nesivadovauja tam tikromis idėjomis, kurios lemia turtėjimą. Dažniausiai tie, kurie neturi, nuosekliai vadovaujasi blogais principais ir idėjomis, dėl kurių jie yra savo dabartinėje apgailėtinoje būklėje. Jų skurdas gilėja, o problemos tampa dar sudėtingesnės. 

	Paviršutiniškai panagrinėjus Afrikos šalis ir jų ekonomiką, pastebėsime, kad problemos tapo sudėtingesnės, o skurdas įsišaknijo giliau, palyginti su tuo, koks buvo prieš penkiasdešimt metų. Jei Afrikai prikelti iš kolojininės priespaudos nulemto skurdo prireikė stebuklo, tai prireiks tūkstančio stebuklų Afrikai išlaisvinti iš jos esamos padėties. Taip yra todėl, kad Afrikos sunkumai ir iššūkiai didėjo, jų daugėjo bei jie virto sudėtingomis problemomis ir sprendimai šioms problemoms išspręsti yra labai sudėtingi.

	Gilios krizės ištikta, patirianti sunkumus ir nuskurdusi bažnyčia turi problemų, kurių paprasta akimi nesimato. Dažnai tos problemos būna įsisenėjusios, sudėtingos ir ilgalaikės. Tokios problemos dažnai būna sudėtingų problemų komplikacijos. Štai kodėl Jėzus sakė: tam, kas turi, bus duota daugiau, o tas, kas neturi, praras net ir tai, ką turi. 

	Ką privalome daryti?

	Ką dabar privalome daryti? Turime sąžiningai identifikuoti pasaulyje egzistuojančios nelygybės – tiek dvasinės, tiek finansinės – priežastis. Turime identifikuoti mažus skirtumus, kurie reiškiasi dideliais mūsų matomais skirtumais. Turime sau pritaikyti principus, su kuriais susipažinome nagrinėdami „tas, kas turi“ temą. Nėra greito būdo iš neturtingo tapti turtingu.

	Ši knyga nėra apie klestėjimą. Knygos apie klestėjimą turi savo teisėtą vietą. Aš tikiu klestėjimu. Ši knyga nagrinėja kur kas daugiau – kaip suprasti paslaptingus Jėzaus žodžius: „tam, kas turi“ bus duota daugiau, o „iš to, kas neturi“, bus atimta ir tai, ką turi. Jei taikysite šioje knygoje aprašomus principus, tapsite „tuo, kas turi“.

	Nuostabu tai, kad pasaulietinių tyrėjų tyrimai patvirtina šių Jėzaus žodžių tiesą. Išsamiau panagrinėję tai, ką išsiaiškino pasaulietiniai tyrėjai, geriau suprasime, kodėl „tas, kas turi“, gauna daugiau, o „tas, kas neturi“, praranda ir tai, ką turi. 

	Jėzaus žodžiai yra nepaprastai svarbūs. Jėzaus žodžiai ir be jokių tyrimų paaiškina, kaip šiame pasaulyje atsiranda „turintieji“ ir „neturintieji“. 

	Neniekinkite šioje knygoje apreikštų žinių ir išminties. Šią knygą skaitykite nusiteikę rimtai, nes Dievo Dvasia yra žinių Dvasia. 

	Jokia išmintis neprilygsta Jėzaus išminčiai ir jokie žodžiai neprilygsta Jo žodžiams. Kas bebūtų, vis tiek įsitikinsite, kad „turintieji“ gauna dar daugiau, o „neturintieji“ praranda net tai, ką turi.

„Tas, kas turi“ gaus dar daugiau, nes jam būdingi teigiami bruožai ir teigiamas požiūris



	Todėl, parodydami visą stropumą, praturtinkite savo tikėjimą dorybe, dorybę – pažinimu,

	pažinimą – susivaldymu, susivaldymą – ištverme, ištvermę – maldingumu,

	maldingumą – brolybe, brolybę – meile.

	JEI ŠIE DALYKAI JUMYSE GYVUOJA IR TARPSTA, jie neduoda jums APSILEISTI IR LIKTI BEVAISIAMS mūsų Viešpaties Jėzaus Kristaus pažinime.

	Antrasis Petro laiškas, 1:5–8

	
Š



	ioje Šventojo Rašto citatoje teigiama, kad jei jumyse gyvuoja tam tikri „dalykai“, nebūsite apsileidę, bevaisiai ar neproduktyvūs. Šie Pauliaus minimi „dalykai“ yra teigiami bruožai, tokie kaip stropumas, tikėjimas, dorybė, susivaldymas ir kt. Šie teigiami žmogaus charakterio bruožai užtikrina vaisingumą arba produktyvumą. 

	Žmogaus asmenybės teigiami bruožai padeda jam išsiveržti iš nevaisingumo, neproduktyvumo ir skurdumo zonų. Nevaisingumas yra sausa žemė, kurioje niekas neauga. Sausa ir nevaisinga „to, kuris neturi“ žemė liudija, kad šiam žmogui nebūdingi tam tikri teigiami bruožai. Per kokius teigiamus bruožus žmogus tampa „tuo, kas turi“? Būtent apie tai ir yra šis skyrius. Su vaisingumu, produktyvumu ir gausa asocijuojami devyni svarbūs teigiami bruožai. 

	Šie teigiami bruožai nurodomi Dievo Žodyje ir jie aprašomi toliau. Tai yra asmens bruožai, dėl kurių kiekvienas taps turtingas. 

	Šiuos asmens bruožus būtina identifikuoti ir ugdyti, kad taptumėte „tuo, kas turi“. Biblijoje sakoma, kad tada, kai turimi šie teigiami bruožai, nebus nevaisingumo, sausumo ar skurdo.

	Šie teigiami bruožai yra stropumas, tikėjimas, dorybė, pažinimas, susivaldymas, ištvermė, maldingumas, brolybė ir meilė. Šie bruožai labai svarbūs, todėl verta juos pažinti išsamiau ir suprasti, kaip jie veikia. 

	TEIGIAMAS BRUOŽAS: STROPUMAS

	Stropumo apibrėžiamas: stropumas – žmogaus atkaklios ir nuolatinės pastangos išspręsti problemą, įveikti sunkumus ir nuveikti didžius darbus. 

	Keturi dalykai, kuriuos reikia žinoti apie stropumą

	1.      Stropumas – tai asmenybės bruožas, dėl kurio asmuo tampa turtingas. 

	Beveik kiekvienas turtingas žmogus yra stropus žmogus. 

	Tingi ranka daro beturtį, o STROPIOJO RANKA PRATURTINA.

	Patarlių knyga, 10:4

	2.      Stropumas – tai asmenybės bruožas, dėl kurio asmuo tampa vadovu. Dauguma vadovų yra turtingi ir klestintys, nes jie stovi žmonių, kuriems vadovauja, priekyje. 

	DARBŠTUS VALDYS, o tinginys bus verčiamas dirbti.

	Patarlių knyga, 12:24

	3.      Stropumas – tai asmenybės bruožas, dėl kurio asmuo turi daug minčių, kurios jį veda į gausą ir turtus.

	STROPIOJO SUMANYMAI VEDA Į APSTYBĘ, o skuboti – į nuostolį.

	Patarlių knyga, 21:5

	4.      Stropumas – tai asmenybės bruožas, dėl kurio asmuo tampa paaukštintas.

	Ar matei stropaus žmogaus darbą? JIS STOVĖS PRIEŠ KARALIŲ, jam nereikės stovėti prieš paprastus žmones.

	Patarlių knyga, 22:29

	Iš istorijos galime matyti, kad stropūs žmonės tapo turtingi ir sėkmingi. Nuodugniau susipažinę su vadovų, milijonierių ir klestinčių žmonių gyvenimais pastebėsite, kad jie buvo labai stropūs ir sunkiai dirbo. Klasikinis stropumo svarbos pavyzdys yra įmonės KFC istorija. 

	Kaip stropumas padėjo sukurti visame pasaulyje garsią įmonę „Kentucky Fried Chicken“

	Kai 65 metų sulaukęs pulkininkas Harlandas Sandersas išėjo į pensiją, nedaug kuo jam liko džiaugtis – tik senu automobiliu „Caddie roadster“, 105 dolerių mėnesine pensija ir vištienos patiekalo receptu.

	Žinodamas, kad iš savo pensijos neišgyvens, jis pasiėmė savo vištienos receptą, sėdo už automobilio vairo ir leidosi ieškoti laimės. Pradžioje jis planavo savo vištienos receptą parduoti restoranų savininkams ir nuo kiekvieno parduotos vištienos patiekalo vieneto imti 5 centų užmokestį. Pirmas jo aplankytas restorano savininkas šio pasiūlymo nepriėmė.

	Nepriėmė ir trečias.

	Nepriėmė ir ketvirtas.

	Nepriėmė ir tūkstantis pirmas.

	Tiesą sakant, pulkininko Sanderso pasiūlymą atmetė 1 008 restoranų savininkai. Jis toliau keliavo per JAV lankydamas savininkus ir, siekdamas taupyti pinigus, miegodavo automobilyje. 1 009-asis savininkas pasakė „taip“. Štai dar kartą pateikiu stropumo apibrėžimą: stropumas – žmogaus atkaklios ir nuolatinės pastangos išspręsti problemą, įveikti sunkumus ir nuveikti didžius darbus. 

	Per dvejus metus kasdienio savininkų lankymo jo pasiūlymu pasinaudojo penki restoranai. Pulkininkas rankų nenuleido, nes žinojo, kad jo vištienos receptas yra puikus ir vieną dieną jo idėja susilauks sėkmės. O kaip baigėsi ši istorija jūs žinote. Idėja tikrai susilaukė sėkmės. Iki 1963-ųjų pulkininkas turėjo 600 restoranų visoje šalyje, kurie pardavinėjo patiekalą, pagamintą pagal jo slaptą Kentukio keptos vištienos (su 11 žolelių ir prieskonių) receptą.

	1964-aisiais restoranų tinklą iš jo nupirko būsimas Kentukio gubernatorius Džonas Braunas. Nors dėl puikaus pardavimo jis tapo multimilijonierius, jis iki pat mirties 1990-aisiais atstovavo ir populiarino įmonę KFC.

	Pulkininko Sanderso istorija moko svarbaus dalyko – niekada nevėlu apsispręsti, kad neketini pasiduoti. Anksčiau gyvenime pulkininkas užsiėmė kitokiais verslais, tačiau jų sėkmė nelydėjo. 4-ajame dešimtmetyje jis turėjo degalinę, 5-ajame – restoraną, tačiau abu verslus metė. Būdamas 65-erių Harlandas Sandersas suprato, kad jo vištienos patiekalo idėja yra geriausia, ir atsisakė pasiduoti, nors niekas jo idėjos nepalaikė.

	Jis žinojo, kad jei nesiliaus belstis, galiausiai kas nors pasakys „taip“. Jėzus mus mokė gyventi turint būtent tokią nuostatą. Turime būti stropūs! Jis kalbėjo: „Prašykite, ir jums bus duota; ieškokite, ir rasite; belskite, ir bus jums atidaryta.“ (Evangelija pagal Luką, 11:9). Savo misijoje turime būti atkaklūs ir nepalenkiami.

	Abraomo Linkolno stropumas

	Garsus JAV prezidentas Abraomas Linkolnas yra kitas puikus nepalenkiamo, nepasiduodančio ir stropaus žmogaus pavyzdys. Nepaisydamas nuolatinių nesėkmių ir sunkumų, jis toliau vykdė savo politinę misiją, kol galiausiai jam nusišypsojo sėkmė. Atkreipkite dėmesį, kad daugybė nesėkmių neprivertė jo nuleisti rankų. Jis buvo atkaklus ir nepalenkiamas, todėl jo pastangos galiausiai atsipirko. 

	1831-aisiais žlugo jo verslas.

	1832-aisiais jam nepavyko gauti posto įstatymų leidžiamajame organe.

	1833-aisiais žlugo kitas jo verslas.

	1836-aisiais jis patyrė nervinį išsekimą.

	1838-aisiais jam nepavyko užimti spikerio posto.

	1840-aisiais jam nepavyko gauti rinkėjų kolegijos nario posto.

	1843-aisiais jam nepavyko gauti posto kongrese.

	1848-aisiais jam nepavyko gauti posto kongrese. 

	1855-aisiais jam nepavyko gauti posto senate.

	1856-aisiais jam nepavyko tapti viceprezidentu.

	1858-aisiais jam nepavyko gauti posto senate.

	1860-aisiais jis buvo išrinktas prezidentu.

	Dabar turėtumėte suprasti, kodėl žmogui, kuris pasižymi teigiamu stropumo bruožu, dažniausiai sekasi. Stropus žmogus tikrai tampa „tas, kas turi“.

	TEIGIAMAS BRUOŽAS: TIKĖJIMAS

	Tikėjimo apibrėžimas: tikėjimas – tai tvirtas įsitikinimas kažkuo, ko neįmanoma įrodyti. Tai taip pat yra tikėjimas Dievu. 

	Šeši dalykai, kuriuos reikia žinoti apie tikėjimą

	1.       Tikėjimas – tai asmenybės bruožas, leidžiantis įveikti dideles problemas ir kliūtis. „Iš tiesų sakau jums: kas pasakytų šitam KALNUI: „Pasikelk ir meskis į jūrą“, ir savo širdyje neabejotų, bet tikėtų, kad įvyks tai, ką sako, – jis turės, ką besakytų“ (Evangelija pagal Morkų, 11:23).

	Tikėjimą turintys žmonės gali nuversti kalnus. Kalnas – tai didelė problema. Kad galėtumėte nuversti kalnus ir tapti „tuo, kas turi“, jums turi būti būdingas teigiamas tikėjimo bruožas. Dideli pasiekimai – tai didžios pergalės prieš neįveikiamus iššūkius. 

	2.       Tikėjimas – tai asmenybės bruožas, dėl kurio žmogus sulaukia gero liudijimo. „Per jį protėviai gavo gerą liudijimą“ (Laiškas hebrajams, 11:2).

	Tam, kad gautumėte liudijimą, jog gyvenate pertekliuje, turite būti šiek tiek išmintingesnis nei kaimynų vaikigalis. Turite pastebėti sąsają tarp teigiamų bruožų ir klestėjimo. Biblijoje sakoma, kad dėl tikėjimo žmonės gavo gerą liudijimą. Apie pozityviai nusiteikusius ir tikėjimo kupinus žmonės, kurie tiki vizija prieš jai išsipildant, dažniausiai atsiliepiama teigiamai. Juk visada prisimenate žmones, kurie jumis patikėjo prieš jūsų idėjoms virstant tikrove. Yra žmonių, kurie dirba kartu su jumis ir kurie netiki jumis ar jūsų vizija. Tokie žmonės negaus gero liudijimo. Gerą liudijimą gauna tie, kurie kažkuo tiki tada, kai to kažko nesimato. 

	3.      Tikėjimas – tai asmenybės bruožas, dėl kurio asmuo laimi pergalę. 

	„Juk, kas tik gimė iš Dievo, nugali pasaulį; ir štai pergalė, nugalinti pasaulį – mūsų tikėjimas! (Pirmasis Jono laiškas, 5:4).

	Pergalės sulaukia tikintys žmonės. Neturėdami tikėjimo niekada nesulauksite pergalės ir netapsite „tuo, kas turi“. Jums reikalingą pergalę užtikrins jūsų tikėjimas Dievu. 

	4.      Tikėjimas – tai asmenybės bruožas, dėl kurio asmuo tampa vizionieriumi. „Tikėjimu jis paliko Egiptą, neišsigandęs karaliaus rūstybės, nes liko nepajudinamas, TARSI REGĖTŲ NEREGIMĄJĮ“ (Laiškas hebrajams, 11:27). 

	Vizionierius – tai žmogus, numatantis ateitį. Jis numato, kaip klostysis reikalai.

	Tikėjimas – tai nematomų dalykų įrodymas. Neturėdami tikėjimo negalime vizualizuoti arba įsivaizduoti geros baigties ir geros ateities. Neturėdami tikėjimo nuolat skundžiamės, murmame ir niurzgame. Todėl niekada nepamatome puikių galimybių, kurias mums suteikia Dievas. Visi mūsų sprendimai pagrindžiami remiantis tuo, kas yra čia ir dabar, nes nesuvokiame to, kas neregima. Mozė buvo iškilus tikintis žmogus. Jis iškentė sunkumus ir patyrė sėkmę, nes matė tai, kas neregima. 

	5.      Tikėjimas – tai asmenybės bruožas, kurį turėdamas žmogus nebėra kvailas. „Kvailys pasakė savo širdyje: „Nėra Dievo“ (Psalmės, 14:1).

	Kvailys sako, kad Dievo nėra. Turėdami tikėjimą Dievu kvailumą pakeičiate išmintimi.

	6.      Tikėjimas – tai asmenybės bruožas, kuriuo Dievas yra labiausiai patenkintas. „O be tikėjimo neįmanoma patikti Dievui.“ (Laiškas hebrajams, 11:6). 

	Neturint tikėjimo neįmanoma patenkinti Dievo. Jei norite patenkinti Dievą, turite būti nusiteikę pozityviai, turite tinkamai mąstyti ir tikėtis teigiamų dalykų.

	TEIGIAMAS BRUOŽAS: DORYBĖ

	Dorybės apibrėžimas: dorybė – tai darymas to, kas gera ir teisinga, bei vengimas to, kad klaidinga. 

	Pagrindinės svarbios dorybės yra septynios. Keturios iš jų yra materialios dorybės, o trys – teologinės. Keturios materialios vertybės yra teisingumas, apdairumas, susivaldymas ir tvirtybė. Trys dvasinės dorybės yra tikėjimas, viltis ir meilė. 

	Kad galėtume gyventi darydami tai, kas teisinga, ir vengdami to, kas klaidinga, turime naudoti teisingumą, apdairumą, susivaldymą, tvirtybę, tikėjimą, viltį ir meilę. Tvirtybė – tai proto stiprybė, leidžianti iškęsti bėdas. 

	Keturi dalykai, kuriuos reikia žinoti apie dorybę

	1.      Dorybė – tai asmens teigiamas bruožas, kuris padeda žmogui vengti pikto. Doras žmogus yra pilnas gerumo, teisingumo ir tvirtai laikosi moralės principų. 

	... Venkite pikto, laikykitės GERO.

	Laiškas romiečiams, 12:9

	2.      Dorybė – tai asmenybės bruožas, neleidžiantis žmogui sekioti paskui pirmą pasitaikiusį priešingos lyties asmenį. Rūta buvo dora moteris. Ji nesekiojo paskui vyrus – nei vargšus, nei turtingus. Jai rūpėjo daryti tai, kas teisinga. Nemažai žmonių lieka vargšai, nes sekioja paskui priešingos lyties asmenis ir pasiduoda kerams, malonumams ir apgaulei.       

	Jis sakė: „Viešpats telaimina tave, mano dukra. Tavo paskutinis poelgis yra geresnis už pirmutinį, NES TU NEIEŠKOJAI JAUNUOLIO, turtingo ar beturčio.

	 

	Nebijok, mano dukra. Visa, ko prašai, aš padarysiu. Visi šio miesto gyventojai žino, kad TU ESI DORA MOTERIS.“ 

	Rūtos knyga, 3:10–11

	3.      Dorybė – tai asmenybės bruožas, dėl kurio asmuo tampa labai naudingas. Dorybė – tai asmenybės bruožas, dėl kurio žmonėms darote gera, o ne pikta. Dora moteris daro vyrui gera, o ne pikta. Graži, bet nedora moteris, tėra bevertis objektas. 

	Biblija sako, kad grožis yra tuštybė. Moteris daro vyrui gera tik tada, kai ji yra dora. Nemažai moterų savo vyrams daro pikta, nes jos stokoja doros. Dorybė smarkiai skiriasi nuo grožio. Grožis yra bevertis, o dorybė yra vertinga. Jei žmogus kitam daro gera, jam bus atlyginta. Žmogus, kuris kitam daro gera, o ne pikta, sulaukia atlygio – jis tampa „tuo, kas turi“.

	Kas gali surasti GERĄ MOTERĮ? Ji yra daug vertingesnė už perlus... Visą gyvenimą JI DARO VYRUI TIK GERA, o ne pikta.

	 Patarlių knyga, 31:10

	4.      Dorybė – tai asmenybės bruožas, dėl kurio asmuo tampa darbštus, energingas ir iniciatyvus. Vienintelis asmuo, kuris Biblijoje aprašomas kaip doras, yra dora moteris (Patarlių knyga, 31). Jos pagrindiniai bruožai buvo darbštumas ir stropumas. Ji anksti keldavosi, apsijuosdavo juosmenį ir dirbdavo visus buities darbus. 

	To negalima pasakyti apie gražias moteris, kurių pagrindinis pasiekimas yra puošimasis ir dirbtinio grožio puoselėjimas. Jų grožis tėra fasadas ir tuštumos priedanga. Jų ištobulinta išvaizda slepia apgaulę, kurios tikrai sulauksite iš tokių nedorų moterų. 

	Vedę nedorą moterį, laukite nemalonios staigmenos. Greit pastebėsite, kad ji tingi ir neveikli. Taip pat maistas, lytiniai santykiai ir kiti dalykai, kurių nemato aplinkiniai, bus labai prasti. Patarlių knygoje (31) matome, kaip dora moteris sunkiai dirba ir visus savo namuose aprūpina viskuo, ko jiems reikia. Jai labiau rūpi patenkinti namiškių poreikius, o ne padaryti įspūdį pašaliečiams.

